– Мы ліставаліся з распрацоўшчыкамі GradeCam, і я прапанаваў пэўныя крокі па ўдасканаленні іх прадукта (у прыватнасці дадаць магчымасць залічваць напалову правільныя адказы). Яны ўлічылі мае заўвагі і ў выніку дапрацавалі праграму: у новай версіі, якая выпушчана ў чэрвені, з’явіліся часткова правільныя адказы. У іх зараз з’явіўся новы накірунак – Aita (Artificial Intelligence Teaching Assistant): яны навучыліся распазнаваць лічбы. Цяпер дзеці ў бланк адказаў могуць пісаць лічбы (у тым ліку дробныя), а не толькі замалёўваць кропачкі. Сістэмы развіваюцца, і трэба трымаць руку на пульсе і карыстацца гэтым. Гэты працэс займае трошкі часу, але рэальна эканоміць яго ў будучым.